Zasvojeni igralci kažejo veliko znakov odvisnosti od iger na srečo, ki jih večinoma prvi opazijo družinski člani, prijatelji ali sodelavci. Gre za spremembe v vedenju, videzu, in čustvih, kot je recimo nezainteresiranost, otopelost ali depresija. Problematični igralci se velikokrat zadolžujejo in imajo finančne težave. Večinoma lažejo in prikrivajo resnične podatke o tem, koliko denarja in čas namenijo za igranje iger na srečo.